laion/Wikipedia-Exotic huggingface dataset:
מטריצה סקלרית

מטריצה סקלרית היא מטריצה ריבועית ואלכסונית המתקבלת מכפל של מטריצת היחידה בסקלר. הגדרת כפל סקלר במטריצה היא למעשה כפל של כל שורה במטריצה בסקלר, ובמקרה של מטריצת היחידה, כפל זה יניב מטריצה שבה האלכסון הראשי מורכב מאיברים שכל אחד מהם הוא הסקלר עצמו. ניתן להגדיר את איבריה של מטריצה סקלרית [ α i j ] n × n {\displaystyle \,[\alpha _{ij}]_{n\times n}} כך: עבור i = j {\displaystyle i=j} מתקיים: a i j = λ {\displaystyle a_{ij}=\lambda } (*) ועבור i ≠ j {\displaystyle i\neq j} מתקיים: a i j = 0 {\displaystyle a_{ij}=0} . (*) כאשר λ {\displaystyle \lambda } הוא סקלר מסוים. להמחשה: [ λ 0 0 ⋯ 0 0 0 0 λ 0 ⋯ 0 0 0 0 0 ⋱ ⋮ ⋮ ⋮ ⋮ λ ⋮ ⋮ ⋮ ⋮ ⋱ 0 0 0 0 0 ⋯ 0 λ 0 0 0 0 ⋯ 0 0 λ ] {\displaystyle \left[{\begin{array}{ccccccc}\lambda &0&0&\cdots &0&0&0\\0&\lambda &0&\cdots &0&0&0\\0&0&\ddots &&&\vdots &\vdots \\\vdots &\vdots &&\lambda &&\vdots &\vdots \\\vdots &\vdots &&&\ddots &0&0\\0&0&0&\cdots &0&\lambda &0\\0&0&0&\cdots &0&0&\lambda \end{array}}\right]} ניתן להוכיח בקלות כי מטריצה סקלרית שכל איברי האלכסון שלה שונים מאפס, היא גם מטריצה הפיכה, שכן לכל סקלר λ {\displaystyle \lambda } קיים סקלר הפכי 1 λ {\displaystyle {\frac {1}{\lambda }}} ומכפלה של שתי מטריצות סקלריות עם סקלרים הפכיים תיתן למעשה את מטריצת היחידה. (כפל של מטריצות ריבועיות המניב את מטריצת היחידה הוא תנאי מספיק לכך שהמטריצות הכופלות הפיכות). אוסף המטריצות הסקלריות מעל שדה k איזומורפי לשדה עצמו. כמו כן, המרכז של חבורת המטריצות הריבועיות הפיכות הוא בדיוק אוסף המטריצות הסקלריות. במילים אחרות, מטריצה ריבועית A היא סקלרית אם ורק אם לכל מטריצה ריבועית B (מאותו הסדר) מתקיים AB=BA. מטריצה סקלרית, באתר MathWorld (באנגלית)
סרנגטי

סֵרֵנְגֵטִי היא סוואנה אפריקאית גדולת ממדים, המשתרעת על כ-30,000 קילומטרים רבועים בטנזניה ובקניה. האזור מכיל מספר פארקים לאומיים, וביניהם הפארק הלאומי סרנגטי, המשתרע על שטח של יותר מ-14,000 קילומטרים רבועים. השם "סרנגטי" מקורו בשפתם של בני המסאי, ופירושו "ערבות אין-סופיות". עולם החי שבסרנגטי עשיר, ומצויים בו למעלה מ-2 מיליוני פרטים של פרסתנים אוכלי עשב לצד אלפי טורפים ממינים שונים, בעיקר חתוליים. גנואים כחולים, צבאים, זברות ותאו אפריקני הם מבעלי החיים הנפוצים ביותר באזור. בסמוך לסרנגטי נמצא אתר מורשת עולמית אזור השימור נגורונגורו, בו נמצאו מאובני האדם הקדומים ביותר[דרוש מקור]. באזור נפוץ מנהג ניומבה נטובהו. בסרנגטי מתקיימת "הנדידה הגדולה" הדו-שנתית של לוחכי עשב; אחת מהנדידות היבשתיות הגדולות ביותר של בעלי חיים בכדור הארץ. בסביבות חודש אוקטובר, כשני מיליון פרסתנים נודדים מהגבעות הצפוניות של הסרנגטי אל עבר הערבות הדרומיות, תוך כדי חציית נהר המארה, בעקבות הגשמים והעשב הטרי, שצומח בזכות מימיהם. בערבות הדרומיות הפוריות מעמידים רבים מהפרסתנים צאצאים. בחודש אפריל הפריטים חוזרים בנדידה לצפון, וחוצים את נהר המארה פעם נוספת. הנדידה מעמידה לבעלי החיים תלאות רבות, ורבים מהם אינם שורדים אותה. כ-250,000 גנואים מתים מדי שנה במהלך המסע מטנזניה אל מסאי מארה, מרחק של כ-800 קילומטרים. סיבות המוות הנפוצות ביותר בעת זו הן פציעות, אפיסת כוחות, או נפילה כטרף. החתולים הגדולים המצויים בסרנגטי ותניני היאור השורצים בנהר המארה מהווים עבורם טורף עיקרי. אחד ההסברים המשוערים למנגנון הניווט של בעלי החיים הנודדים הוא אוזן רגישה, המסוגלת לקלוט את התדרים הנמוכים שמחוללים גשמים וסערות, גם כאשר הללו רחוקים מהם עשרות קילומטרים. נוף אופייני בסרנגטי - מישור מכוסה בעשב גבוה זוג אריות במישורי הסרנגטי שני צבועים נקודים בסרנגטי עדרי של זברות וגנואים בסרנגטי מדיה וקבצים בנושא סרנגטי בוויקישיתוף פארק סרנגטי, האתר הרשמי - באנגלית ובגרמנית
אינדקס מילר

בקריסטלוגרפיה, אינדקס מילר הוא שיטת סימון המשמשת לתיאור מישורים וכיוונים בסריג של גביש. הסימון קרוי על-שמו של המינרלוג ויליאם האלוס מילר. כדי לתאר באופן חד-משמעי סריג תלת-ממדי, יש לקבוע את נקודת הראשית, ואז לבחור לסריג בסיס. הבסיס כולל שלוש נקודות במרחב, והחצים המוליכים מן הראשית לנקודות אלה הם וקטורי הסריג,   v 1 , v 2 , v 3 {\displaystyle \ v_{1},v_{2},v_{3}} . כל נקודה של הסריג אפשר להציג, באופן יחיד, כצירוף ליניארי   x = a 1 v 1 + a 2 v 2 + a 3 v 3 {\displaystyle \ x=a_{1}v_{1}+a_{2}v_{2}+a_{3}v_{3}} , כאשר המקדמים   a 1 , a 2 , a 3 {\displaystyle \ a_{1},a_{2},a_{3}} הם מספרים שלמים. הסימון   [ a 1 a 2 a 3 ] {\displaystyle \ [a_{1}a_{2}a_{3}]} מתייחס לישר העובר דרך הראשית ודרך הנקודה x לעיל, וכולל, לפיכך, גם את נקודות הסריג   2 x , 3 x , … {\displaystyle \ 2x,3x,\dots } , וכן את   − x , − 2 x , − 3 x , … {\displaystyle \ -x,-2x,-3x,\dots } . כדי לאתר את הישר   [ a 1 a 2 a 3 ] {\displaystyle \ [a_{1}a_{2}a_{3}]} על הסריג, יש לדעת מהם וקטורי הבסיס שנבחרו. בדרך כלל בוחרים בסיס פרימיטיבי; עם זאת, כאשר מדובר בסריגים קובייתיים, מקובל לבחור בסיס אורתוגונלי, שבו הווקטורים מאונכים זה לזה, למרות שביחס לבסיס כזה יש נקודות בעלות מקדמים הרחוקים כדי 1/2 ממספר שלם. ניתן להבטיח שהמקדמים באינדקס מילר יהיו תמיד שלמים וזרים הדדית, משום שהישר תלוי רק ביחסים שבין המקדמים; כך גם עבור הסימונים הנוספים, המתוארים להלן. הביטוי   ( a 1 a 2 a 3 ) {\displaystyle \ (a_{1}a_{2}a_{3})} (סוגריים עגולים, במקום מרובעים) מתאר מישור. באופן פורמלי, זהו מישור האפסים של הפונקציונל   x ∗ = a 1 v 1 ∗ + a 2 v 2 ∗ + a 3 v 3 ∗ {\displaystyle \ x^{*}=a_{1}v_{1}^{*}+a_{2}v_{2}^{*}+a_{3}v_{3}^{*}} , כאשר   v i ∗ {\displaystyle \ v_{i}^{*}} הם הפונקציונלים הבסיסיים, המוגדרים על ידי   v i ∗ ( v j ) = δ i j {\displaystyle \ v_{i}^{*}(v_{j})=\delta _{ij}} , כאשר   δ {\displaystyle \ \delta } היא הדלתא של קרונקר. במכפלה הפנימית של הסריג, זהו המישור המאונך לווקטור x; הוא כולל את כל הנקודות   n 1 v 1 + n 2 v 2 + n 3 v 3 {\displaystyle \ n_{1}v_{1}+n_{2}v_{2}+n_{3}v_{3}} שמקדמיהן מקיימים את המשוואה   a 1 n 1 + a 2 n 2 + a 3 n 3 {\displaystyle \ a_{1}n_{1}+a_{2}n_{2}+a_{3}n_{3}} . באינדקס מילר מקובל לכתוב   a ¯ {\displaystyle \ {\bar {a}}} במקום   − a {\displaystyle \ -a} , כאשר a מספר חיובי. כך למשל,   ( 20 5 ¯ ) {\displaystyle \ (20{\bar {5}})} מייצג את המישור הנפרש על ידי הווקטורים   5 v 1 + 2 v 3 {\displaystyle \ 5v_{1}+2v_{3}} ו-   v 2 {\displaystyle \ v_{2}} . בנוסף לסימון שהוצג לעיל, מקובל להשתמש בסימון   a 1 a 2 a 3 {\displaystyle \ {a_{1}a_{2}a_{3}}} כדי לייצג את כל המישורים המתקבלים מ-   ( a 1 a 2 a 3 ) {\displaystyle \ (a_{1}a_{2}a_{3})} על ידי פעולת חבורת הסימטריות של הסריג; בדומה,   ⟨ a 1 a 2 a 3 ⟩ {\displaystyle \ \langle a_{1}a_{2}a_{3}\rangle } מתייחס לכל הישרים המתקבלים על ידי סימטריות מ-   [ a 1 a 2 a 3 ] {\displaystyle \ [a_{1}a_{2}a_{3}]} . הישרים והמישורים בסריג הם אמנם פיקטיביים (שהרי האטומים בגביש אינם מחוברים זה לזה במוטות קטנים), אולם לצפיפות האטומים במישור יש חשיבות מרובה בנוגע לתכונות הפיזיקליות של הגביש. בין אלה, אפשר למנות את התכונות האופטיות, את תכונות ההולכה, הריאקטיביות, מישורי השבירה, ועוד. מבנה גבישי מדיה וקבצים בנושא אינדקס מילר בוויקישיתוף הסברים ודיאגרמות לאינדקס מילר אינדקס מילר, באתר אנציקלופדיה בריטניקה (באנגלית)
נאנסי עג'רם

נאנסי עג'רם (בערבית: نانسي عجرم; נולדה ב-16 במאי 1983) היא זמרת לבנונית נוצרייה. נוסף על פרסומה הרב במדינות ערב, מופיעה עג'רם גם בארצות הברית ובאירופה ובעבר פרסמה את חברת קוקה-קולה בקרב הציבור הערבי. עג'רם נולדה ברובע אשרפייה של העיר ביירות. היא הבת האמצעית במשפחה ולה אח שחקן ואחות. בשנת 1994, בגיל 11, הופיעה לראשונה בתחרות הכישרונות הצעירים הלבנונית "נוג'ום אלמוסתקבל" ("כוכבי העתיד") וזכתה במקום הראשון. בשנת 1998 הוציאה עג'רם את אלבומה הראשון "מחתאגה לכ" (זקוקה לך), בגיל 15. כעבור שלוש שנים, בשנת 2001, הוציאה את הסינגל "שיל עיונכ עני" (תעיף ממני ת'עיניים). שני התקליטים הצליחו, אם כי לא הצלחה מסחררת. מתחילת הקריירה שלה ועד שנת 2003 שימש אביה בתפקיד אמרגנה, אז הוחלף באמרגן ג'יג'י למארה. תחת ניהולו הקליטה עג'רם את האלבום "יא סלאם" (כמה טוב) שזכה להצלחה רבה, במיוחד הסינגל "אחצמכ אה" (אכן לועגת לך) אשר הופק עבורו וידאו קליפ בהשראת הסרטים הערבים הישנים. בקליפ משחקת עג'רם בעלת בית קפה המפלרטטת עם לקוחותיה. בשנת 2004 הוציאה את הסינגל "אה ו-נוס" (כן, ועוד איך) מתוך אלבום מצליח הנושא את אותו השם. בשנת 2006 הוציאה עג'רם את אלבומה "יא טבטב ודלע" שזכה להצלחה רבה ברחבי העולם הערבי ומכיל שירים במספר ניבים של השפה הערבית (ניב לבנוני, מצרי, ואף הניב המדובר במפרץ הפרסי). בעקבות הצלחתו הגדולה של האלבום הפכה עג'רם לזמרת פופ-ערבי מוערצת. על אף הצלחתה הכבירה ישנם חוגים אסלאמיים המתנגדים לה בטענה שלבושה חשוף והתנהגותה לא צנועה. ב-2007, לפני אחת מהופעותיה במצרים, קיבלה הזמרת מכתב איומים שקרא לביטול הופעתה ודרש ממנה לעזוב את המדינה תוך איום על חייה. עג'רם קיימה את ההופעה אך אסרה על נוכחות צלמים מטעמי בטיחות ולבשה שכפ"ץ מוגן ירי תחת שמלתה. בשנת 2007 הוציאה עג'רם את אלבומה "שח'בט שח'אביט" שיועד לילדים, אלבום שהתחרה באלבום הילדים של הייפא והבי, הנחשבת למתחרה הגדולה ביותר שלה בלבנון. בשנת 2010 הופיעה בקליפ הרשמי של המונדיאל של אותה השנה יחד עם הזמר קיינאן עם השיר Waving Flag עג'רם החלה להיות שופטת בתוכנית הכישרונות ערב איידול החל מהעונה השנייה בשנת 2013, וגם בתוכנית The Voice Kids (שזה "The Voice" בגרסת ילדים) החל משנת 2016. בשנת 2019 ננסי זכתה בפרס זמרת השנה. בשנת 2021 הוציאה את אלבומה המוזיקלי העשירי, "Nancy 10". עג'רם נשואה מאז 2008 לרופא השיניים פאדי אלהאשם ולהם שלוש בנות - מילה אלה וליא. בשנת 2020 הואשם בעלה ברצח אדם שפרץ לביתם. בשנת 2000 ננסי זכתה פרס זמרת השנה מדיה וקבצים בנושא נאנסי עג'רם בוויקישיתוף אתר האינטרנט הרשמי של נאנסי עג'רם נאנסי עג'רם, ברשת החברתית פייסבוק נאנסי עג'רם, ברשת החברתית אקס (טוויטר) נאנסי עג'רם, ברשת החברתית אינסטגרם נאנסי עג'רם, ברשת החברתית טיקטוק נאנסי עג'רם, סרטונים בערוץ היוטיוב נאנסי עג'רם, במסד הנתונים הקולנועיים IMDb (באנגלית) נאנסי עג'רם, באתר אפל מיוזיק (באנגלית) נאנסי עג'רם, באתר ספוטיפיי נאנסי עג'רם, באתר AllMusic (באנגלית) נאנסי עג'רם, באתר MusicBrainz (באנגלית) נאנסי עג'רם, באתר דיזר נאנסי עג'רם, באתר Yandex.Music (ברוסית) נאנסי עג'רם, באתר Discogs (באנגלית) נאנסי עג'רם, באתר Songkick (באנגלית) נאנסי עג'רם, באתר Genius נאנסי עג'רם, באתר בילבורד (באנגלית) איה חיות, רצח על סף ביתך: כך הסתבכה המאמי הלאומית של לבנון, באתר הארץ, 28 בינואר 2020 סמדר פרי, נסיכת הלבנון, באתר ynet, 28 באפריל 2024
תחנת הרכבת באר יעקב

תחנת הרכבת באר יעקב היא תחנת נוסעים של רכבת ישראל המשרתת את העיר באר יעקב. התחנה ממוקמת בקילומטר ה-3.751 של מסילת לוד - אשקלון. במסגרת הנחת מסילת הברזל חיפה-קנטרה של הרכבת המנדטורית, הונחה מסילה בין ראשון לציון ולוד דרך חוות שפון, היא "ביר סאלם" (بئر سالم). בתחילה הוקמה תחנה ליד חוות שפון, אולם לבקשת תושבי באר יעקב הועברה התחנה יותר קרוב למושבתם. ב-2022 החלו להתבצע בתחנה עבודות להתקנת מערכת הזנה חשמלית עילית על ידי חברת SEMI הספרדית וב-10 בספטמבר 2022 התבצעה נסיעה ראשונה של רכבת חשמלית בתחנה. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס. בתחנה קיימים שני רציפי צד, ושתי מסילות המשרתות אותם. התחנה היא תחנת ביניים והתנועה ממנה אפשרית לשני הכיוונים. הכניסה לתחנה והיציאה ממנה אפשרית משני הצדדים באמצעות מעבר תת-קרקעי. בתחנת עוצרת בשעות השפל רכבת אחת בשעה לכל כיוון בקו באר שבע - בנימינה. בשעות השיא בנוסף לרכבת זו מופעלת רכבת נוספת לכל כיוון מרחובות לבנימינה. בתחנה בנוסף פועלות 2 רכבות לכיוון נתניה ולכיוון רחובות. מדיה וקבצים בנושא תחנת הרכבת באר יעקב בוויקישיתוף תחנת הרכבת באר יעקב, באתר רכבת ישראל. ראשון לציון, הארץ, 1 בספטמבר 1920 באר יעקב, דואר היום, 26 בפברואר 1922 באר יעקב, הארץ, 27 במרץ 1922 שבתשתיות - ביצוע פרויקטים בתחבורה, נסיעות מבחן חשמליות בין תחנת לוד לתחנת רחובות ובין רחובות לנתניה, באתר www.facebook.com, ‏10 בספטמבר 2022
גביע מיטרופה

גביע מיטרופה (Mitropa Cup) היה אחד מטורנירי הכדורגל הראשונים שהפגישו קבוצות כדורגל אירופאיות בכירות ממספר מדינות במסגרת בינלאומית. הטורניר הבינלאומי הראשון למועדוני כדורגל הוקם בשנת 1897 בווינה שבאוסטריה. שמו היה "גביע האתגר" והוגה הרעיון היה ג'ון גראמליק האב, ממיסדי "מועדון הכדורגל והקריקט של וינה". בתחרות גביע זו השתתפו מועדוני כדורגל מכל רחבי האימפריה האוסטרו-הונגרית, שלא היו נפגשות לולא נוסד הגביע. הטורניר לא היה פתוח לכל הקבוצות באוסטרו-הונגריה, ורוב הקבוצות שהשתתפו היו משלושת הערים: וינה, בודפשט ופראג. גביע האתגר שוחק עד לשנת 1911 והוא נחשב לטורניר שממנו צמח גביע מיטרופה ויורשיו המאוחרים, גביע אירופה לאלופות וליגת האלופות. הזוכה האחרון בטורניר הייתה "וינה ספורט קלאב", אחד ממועדוני הכדורגל הוותיקים ביותר באוסטריה, אשר ברשותו נמצא הגביע עד היום. הרעיון להקמת טורניר גביע אירופי החל לקרום עור וגידים לאחר מלחמת העולם הראשונה, שהביאה להתפרקותה של האימפריה האוסטרו-הונגרית. עיקר הרעיון היה להפגיש קבוצות ממדינות מרכז אירופה, שכן באותה תקופה הן היו קבוצות הכדורגל המובילות. בתחילת שנות ה-20 הציגו מדינות אלה, לראשונה כמדינות עצמאיות, ליגות כדורגל מקצועניות: אוסטריה החל בשנת 1924, הונגריה ב-1925 וצ'כוסלובקיה ב-1926. במטרה לחזק את הדומיננטיות של מדינות אלה בכדורגל האירופי, ולתמוך כלכלית בקבוצות המקצועניות, הוחלט להציג את גביע מיטרופה בפגישה בוונציה ב-17 ביולי 1927, בהמשך ליוזמה של יושב ראש התאחדות הכדורגל האוסטרית, המאמן היהודי הוגו מייזל. באותו הסכם הוחלט גם על הקמת אליפות אירופה לאומות, שבשונה מגביע האתגר וגביע מיטרופה לא נועדה להיערך בכל שנה. המשחקים הראשונים של גביע מיטרופה נערכו ב-14 באוגוסט באותה השנה. בתחילה, שתי קבוצות מאוסטריה, מהונגריה, מצ'כוסלובקיה ומיוגוסלביה נכנסו לתחרות שנערכה בשיטת גביע (המפסיד יוצא). הקבוצה הראשונה שזכתה במפעל הייתה ספרטה פראג מצ'כוסלובקיה. בשנת 1929 החליפו קבוצות מאיטליה את הנציגות מיוגוסלביה. ב-1934 הורחבה התחרות לארבע קבוצות מכל מדינה. מדינות נוספות שהוזמנו להשתתף במפעל היו שווייץ בשנת 1936, ורומניה, שווייץ ויוגוסלביה בשנת 1937. אוסטריה פרשה מהמפעל בגלל האנשלוס בשנת 1938. המפעל התקיים בשנת 1939, בפורמט מצומצם של שמונה קבוצות בלבד (שתיים מהונגריה, מאיטליה ומצ'כוסלובקיה ואחת מרומניה וימוגוסלביה). בשנת 1940 התקיימו דיונים על קיום המפעל, אך לא הושגו הסכמות, על רקע מלחמת העולם השנייה, והמשחקים התקיימו בהשתתפות שמונה קבוצות (שלוש מהונגריה ומיוגוסלביה ושתיים מרומניה) בלבד. באותה שנה הופסקה התחרות לפני משחק הגמר, בו היו אמורות להשתתף פרנצווארוש ההונגרית וראפיד בוקרשט הרומנית, עקב פלישת צבא הונגריה לצפון-מזרח רומניה. לאחר מלחמת העולם השנייה חודש המפעל רק בשנת 1952, אך מכאן ואילך איבד מיוקרתו בשל הקמת גביעים אירופאים שונים לקבוצות בכל רחבי אירופה. מה שהיה בעבר מפעל הגביע החשוב ביותר ביבשת, הפך בשנות ה-80 לתחרות בין אלופות ליגות המשנה במדינות מרכז אירופה. ב-1992 סיים את פעילותו. הזוכה האחרונה הייתה קבוצת מיוגוסלביה, בוראץ באניה לוקה, כאשר במשחק הגמר האחרון צפו פחות מאלף צופים. הטורניר לא נערך בין השנים 1940 ו-1954 הטורניר לא נערך ב-1960 הטורניר לא נערך ב-1979 הגביע הלטיני מדיה וקבצים בנושא גביע מיטרופה בוויקישיתוף גביע מיטרופה באתר RSSSF ש. בן גבריאל, אוסטריה - פאר הכדורגל האוסטרי של שנות ה-30, דבר, 27 בינואר 1957 אלי אלכסנדרוביץ, ירידת הספורט הצ'כי, הַבֹּקֶר, 1 באוגוסט 1939 האם תערכנה תחרויות מיטרופה קופ?, הַבֹּקֶר, 29 בינואר 1940
רומן גרינברג

רומן גרינברג (ברוסית: Роман Гринберг; נולד ב-18 במאי 1982), מתאגרף במשקל כבד בעל אזרחות ישראלית. גרינברג עלה לישראל בתחילת שנות ה-90 מרוסיה. וכעבור תקופה קצרה, בגיל 13 היגר עם משפחתו לאנגליה. התאמן בישראל במועדון האיגרוף של קריית מוצקין. בדצמבר 2008, עמד מאזנו על 27 ניצחונות, מתוכם 18 בנוקאאוט, והפסד אחד. דורג במקום ה-74 בעולם במשקל כבד. החזיק בתואר הבין יבשתי של איגוד ה-IBO. בנוסף זכה במדליית ארד באליפות אירופה לקדטים ובמדליית כסף באליפות העולם לנוער. בתחילת 2013 הוגשו כתבי אישום נגד מספר אנשים שהואשמו בייבוא נשים מאוקראינה לישראל לצורך עיסוק בזנות. כתב האישום ייחס לגרינברג שותפות בעבירות, אולם גרינברג לא נלכד. ביוני 2014 גרינברג נעצר בחשד להפעלת רשת שסחרה בנשים אוקראיניות וסרסרה בהן בישראל. גרינברג הודה במסגרת הסדר טיעון ונשלח לכלא לתריסר חודשים ושנה נוספת על תנאי. רומן גרינברג, באתר BoxRec שמעון איפרגן, ‏נוקאאוט, באתר ‏מאקו‏, 3 ביולי 2014 רויטל חובל, אישום: הזמינו נשים מאוקראינה לעסוק בזנות בישראל, באתר הארץ, 7 בפברואר 2013 שמעון איפרגן, ‏נוקאאוט, באתר ‏מאקו‏, 3 ביולי 2014 מתוך: sport5, תומר לוי, המתאגרף רומן גרינברג הורשע בסחר בנשים, 7 ביולי 2014 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
מלכה (שחמט)

המלכה היא הכלי החזק ביותר במשחק השחמט. ערכה מוערך ב-3נקודות. לכל שחקן יש מלכה אחת, אך ניתן להכתיר רגלים ולקבל בצורה זו מלכות נוספות במקום המלכה שנלקחה או בנוסף למלכה הקיימת. המלכה יכולה לנוע באלכסון, אופקית או אנכית, אך איננה יכולה לדלג מעל כלים אחרים. לרוב אין המלכה זזה ממקומה בפתיחה, או נעה מרחק קצר ויוצאת למרכז הלוח רק באמצע המשחק. בתחילת המשחק, המלכה ניצבת בשורה הראשונה, במשבצת בצבע "שלה" ד1 ללבן ו-ד8 לשחור. במשחק צ'טורנגה העתיק המלכה הייתה כלי חלש למדי והייתה יכולה לנוע באלכסון בלבד למרחק של ערוגה בודדת. התנועות המודרניות של המלכה הופיעו לראשונה במאה ה-15 באירופה. המלכה יכולה לנוע בקו ישר בכל כיוון למספר בלתי מוגבל של ערוגות, בתנאי שהן לא תפוסות על ידי כלים אחרים. בהכאה המלכה עוברת למקומו של הכלי המוכה. המלכה חזקה מעט משילוב של צריח ורץ וחלשה מעט משני צריחים. בגלל ערכה הרב, המלכה משמשת מטרה מועדפת להתקפות היריב. בדרך כלל לא מחליפים את המלכה באף כלי אחר זולת מלכת היריב, למעט מצבים נדירים שבהם הקרבת המלכה יכולה להביא לשיפור בעמדת השחקן או לכפיית מט על היריב. איבוד מלכה במהלך המשחק (שלא בהקרבה יזומה) מביא פעמים רבות לכניעת השחקן שהפסיד את מלכתו. המלכה נמצאת בשיא כוחה כשהלוח מדולדל מכלים או כשהמלך היריב לא מוגן כהלכה. בדרך כלל המלכות מוחלפות עד לסיום ולכן היא משמשת בעיקר בשלב המציעה. בגלל יכולת התנועה הרבה שלה המלכה היא אחד הכלים האידיאליים לביצוע תכסיסי מזלג מורכבים ותחבולות אחרות. מדיה וקבצים בנושא מלכה בוויקישיתוף
קרין מגריזו

קרין מגריזו (נולדה ב-8 במאי 1977) היא מגישת טלוויזיה ישראלית. מגריזו נולדה בלוס אנג'לס, ארצות הברית, ועלתה ארצה ב-1981 בגיל ארבע. עם סיום שירותה הצבאי בחיל האוויר, עבדה כדיילת, מפיקה וסטודנטית לפרסום וליחסי-ציבור במכללה למנהל. בהמשך התמקדה מגריזו בתחום הבידור, החלה ללמוד משחק ופיתוח-קול, לעסוק בדוגמנות ולהשתתף בפרסומות. לאחר גירושי הוריה נישאה אמה של מגריזו למפיק והסופר מיקי גולדנברג, אחיו של דודו טופז. מנישואים אלו נולדו לה שלושה אחים למחצה. בשנת 2003 נחשפה מגריזו ככתבת-שטח בתוכנית הבידור "ערב טוב עם גיא פינס" בערוץ 3 של הטלוויזיה בכבלים ובאותה שנה הופיעה בתוכנית קחי אותי שרון, בה השתתפה עד שנת 2005. ב-2006 השתתפה מגריזו בתוכנית המציאות של ערוץ 10, "השואו", עד שזו ירדה בפתאומיות. במהלך אותה שנה הגישה פינה בתוכנית "פספוסים", לצד יגאל שילון, ב"רשת" של ערוץ 2, ובתוכניתו של דודה, דודו טופז, "הכל עשר עם דודו טופז". כן השתתפה בתוכנית המציאות "פעם בחיים", לצד יעל בר-זוהר ב"יס", והגישה את מגזין הבוקר "יופי של יום" ב"קשת" בערוץ 2. ב-2011 הנחתה מגריזו את "לחיות טוב", תוכנית אירוח ב"רשת". מגריזו ניהלה בעבר יחסי זוגיות מתוקשרים עם אסי ישראלוף, איתי תירוש, עפר שכטר, ציון ברוך וקובי אפללו. ב-22 ביולי 2010, נישאה מגריזו לניב רן ונולדו להם שתי בנות. ב-5 בדצמבר 2016 פורסם כי השניים התגרשו. קרין מגריזו, במיזם "אישים" לתיעוד היצירה הישראלית קרין מגריזו, במאגר הידע העברי לקולנוע ישראלי ועולמי "אידיבי" קרין מגריזו, במסד הנתונים הקולנועיים IMDb (באנגלית) פוריה גל, "אני רוצה לגעת בהכל", באתר nrg‏, 6 ביולי 2005 ירון פריד, טיסה בגובה נמוך, באתר הארץ, 16 ביולי 2008 אלון הדר, הקרין החדשה, באתר "ידיעות אחרונות", 3 בפברואר 2017 הדס בשן, ‏"קשה לחיות בעולם שיש בו אישה מושלמת כמו גל גדות", באתר ‏מאקו‏, 21 ביוני 2017
בנטו

האם התכוונתם ל... בנטו (עמים) – קבוצת עמים שמקורם באפריקה שפות בנטו – השפות המדוברות על ידי עמי הבנטו בנטו (אוכל) – ארוחה יפנית אישים: בנטו (כדורגלן) – כדורגלן ברזילאי פאולו בנטו – שחקן עבר ומאמן כדורגל פורטוגזי בנטו דה גויס – היה אח ישועי פורטוגזי, מיסיונר וחוקר נטו (פירושונים) בנטון בניטו בנטוניט בנטוסטן בנט
אדנומיוזיס

אדנומיוזיס (באנגלית: Adenomyosis) הוא מצב רפואי בו בדומה לאנדומטריוזיס, רירית הרחם גדלה מחוץ לרחם, במקרה זה בתוך שריר הרחם. הרירית הנמצאת שלא במקומה נוטה לדמם בזמן הווסת כשאר הרירית, אולם הדם אינו יוצא לגמרי בזמן הווסת ויוצר כיסי דם המתבטאים ברחם מוגדל. אדנומיוזיס יכול להתקיים ללא סימפטומים כלל, אך ברוב המקרים הוא מלווה בסימפטומים הדומים לאלו של אנדומטריוזיס: כאבים קשים במהלך הווסת ו/או הביוץ, כאבי אגן קשים לאורך כל המחזור החודשי, כאבים ביחסי מין, בעיות עיכול וכדומה. לעיתים קרובות גורם האדנומיוזיס גם לדימום ווסתי מוגבר עם קרישי דם, שהוא סימפטום הנפוץ יותר לאדנומיוזיס מאשר לאנדומטריוזיס. אבחון של אדנומיוזיס, כמו אבחון של אנדומטריוזיס, מבוסס על שיחה עם המטופלת, בדיקה גופנית ובדיקות הדמיה נלוות. בדיקות ההדמיה החשובות ביותר במקרה זה הן אולטראסאונד אגני ו/או בדיקת MRI של האגן. בדומה לאנדומטריוזיס, לא תמיד קל לזהות באולטרסאונד אדנומיוזיס, ובדיקת MRI מאפשרת זיהוי טוב יותר. הגורמים למצב אינם ידועים, בדומה לגורמים לאנדומטריוזיס, ונכון להיום אין לו תרופה יעילה. בניגוד לאנדומטריוזיס, הטיפול היעיל היחיד לאדנומיוזיס הוא כריתת רחם, אך זהו טיפול שאינו מתאים לנשים רבות בהתאם לשלב בחייהן ולרצונן ללדת. מתוך כך, אפשרויות הטיפול האחרות הרלוונטיות לאנדומטריוזיס יכולות לסייע גם כאן: טיפולים הורמונליים (כגון גלולות למניעת היריון או התקן תוך-רחמי), תרופתיים (כגון שימוש במשככי כאבים מסוג NSAIDS ואופיואידים) וכן פיזיותרפיה לרצפת אגן. מדיה וקבצים בנושא אדנומיוזיס בוויקישיתוף הערך "אדנומיוזיס", באתר ויקירפואה אדנומיוזיס (באנגלית) עמותת "קהילת אנדומטריוזיס ישראל" אדנומיוזיס, באתר אנדומטריוזיס - כל מה שרצית לדעת (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Beautiful (שיר של כריסטינה אגילרה)

"Beautiful" (בעברית: "יפה") הוא שיר של זמרת הפופ כריסטינה אגילרה, שנכתב והופק בידי לינדה פרי. השיר יצא לאור כסינגל השני מהאלבום Stripped ב-24 בדצמבר 2002. בשיר, מציינת אגילרה שהיא לא נותנת לשליליות של האדם להשתלט עליה, ומצהירה: "אני יפה לא משנה מה הם אומרים, מילים לא יכולות לשבור אותי". השיר הגיע למקום הראשון במצעדי פזמונים רבים בעולם, ביניהם מצעד הסינגלים הבריטי והמצעד הקנדי, ולמקום השני במצעד הבילבורד הוט 100. השיר קיבל ביקורות טובות בעיקר, וצוין לעיתים כאחד משיריה הטובים ביותר של אגילרה. השיר זכה בפרס גראמי בשנת 2004 בקטגוריה ”הביצוע הקולי הנשי הטוב ביותר“, ואף היה מועמד בקטגוריה "שיר השנה". לינדה פרי שכתבה את השיר השמיעה אותו תחילה לפינק. זו התלהבה מאוד מהשיר וביקשה להקליט אותו לאלבומה M!ssundaztood, אך פרי סירבה, ואמרה שהיא מעוניינת לשיר אותו בעצמה. פרי השמיעה גם לכריסטינה אגילרה את השיר, מספר חודשים מאוחר יותר במהלך עבודתן על האלבום Stripped. אגילרה התלהבה מהשיר ושרה אותו תוך כדי שהשמיעה לה אותו. לאחר זמן מה, שוכנעה פרי שהשיר מתאים לאגילרה. השיר הוקלט פעם אחת, למרות דאגותיה של אגילרה בנוגע לכמה בעיות בהקלטה, אך פרי התעקשה להשאיר אותו כמו שהוא. הסינגל תוכנן להיות הסינגל הראשון מהאלבום. עם זאת, חברת התקליטים של כריסטינה אגילרה רצתה להוציא את Dirrty כסינגל הראשון, ולא את Beautiful. לאחר יציאתו של Dirrty, הוא לא הצליח כלל ביחס לציפיותיה של חברת התקליטים, וזו מיהרה להוציא את Beautiful על מנת לשמור על היקף מכירות אלבומים גבוה. השיר נחשב למעין קאמבק של הזמרת בעקבות הצלחתו הרבה. הסינגל הראשון מהאלבום, "Dirrty" לא הצליח במידה רבה במצעדי הפזמונים בעולם. כשיצא Beautiful כסינגל, הוא הגיע למקום השני במצעד הבילבורד הוט 100 (לשם השוואה, Dirrty הגיע אל המקום ה־48), בעיקר בגלל השמעות רדיו מרובות. השיר נשאר בעשרת הגדולים במצעד למשך 12 שבועות, והגיע למקום הראשון במצעדים רבים אחרים של מגזין הבילבורד. בבריטניה, הגיע השיר למקום הראשון במצעד הסינגלים הבריטי, והיה לרביעי של אגילרה להגיע אל פסגת המצעד. בנוסף, הגיע השיר אל המקום הראשון בקנדה, ואף בניו זילנד, שם היה לשיר ה־60 המצליח ביותר בכל הזמנים, והגיע למעמד זהב. הסינגל היה אחד מהסינגלים המצליחים של אגילרה באירופה; הוא הגיע לחמשת הגדולים כמעט בכל מצעד שם, ולמקום הראשון במצעד האוסטרלי, שם הגיע למעמד פלטינה עם 70,000 מכירות. השיר זכה בפרס גראמי עבור "ביצוע הפופ הנשי הטוב ביותר". השיר דורג במקום השני ברשימת עשרת הגדולים של הקוראים לשנת 2004 במגזין הרולינג סטון, והווידאו במקום השני תחת קטגוריה "הווידאו הטוב ביותר, בחירת הקוראים". בישראל, הגיע השיר למקום השני במצעד העשור של גלגלצ. מידע על היצירה "Beautiful" באתר מיוזיק בריינז גרסאות נוספות ל"Beautiful" באתר SecondHandSongs סרטון השיר "Beautiful" באתר יוטיוב Linda Perry, High Priestess of Pop, באתר ASCAP מידע על Beautiful, באתר המצעד האוסטרי, ארכיון מידע על Beautiful, באתר המצעד האיטלקי, ארכיון מידע על Beautiful, באתר המצעד הגרמני מידע על Beautiful, באתר מצעד דנמרק מידע על Beautiful, באתר המצעד הנורווגי מידע על Beautiful, באתר המצעד של ניו זילנד מידע על Beautiful, באתר המצעד הצרפתי, ארכיון מידע על Beautiful, באתר המצעד השוודי